b'\n_START_ARTICLE_\nTony Oursler\n_START_SECTION_\nYhteisty\xc3\xb6\n_START_PARAGRAPH_\nTony Oursler on ty\xc3\xb6skennellyt ammattin\xc3\xa4yttelij\xc3\xa4 Tracy Leiboldin kanssa. Leibold n\xc3\xa4ytt\xc3\xa4ytyy usein Ourslerin alter egona, jonka kasvot tuntuvat muuttautuvan hetkess\xc3\xa4 kaunottaresta hirvi\xc3\xb6ksi. _NEWLINE_Oursler kuuluu taiteilijaryhm\xc3\xa4\xc3\xa4n nimelt\xc3\xa4 "Poetics", jossa ovat mukana jo opiskelija-ajoista tutut taiteilijat Mike Kelley ja John Miller._NEWLINE_Oursler on my\xc3\xb6s tehnyt yhteisty\xc3\xb6t\xc3\xa4 muusikko David Bowien kanssa Bowien 50-vuotisjuhlakonsertissa 1997. H\xc3\xa4n on my\xc3\xb6s ohjannut Bowien uuden l\xc3\xa4hes 10 vuoden hiljaiselon j\xc3\xa4lkeen julkaiseman singlen \xe2\x80\x9dWhere Are We Now?\xe2\x80\x9d tammikuussa 2013.\n_START_SECTION_\nOursler ja Suomi\n_START_PARAGRAPH_\nTony Ourslerin tuotantoa tunnetaan Suomessa kohtuullisesti. H\xc3\xa4n oli mukana Nykytaiteen museon ARS 95 n\xc3\xa4yttelyss\xc3\xa4 Ateneumissa (1995), josta ostetut kaksi teosta kuuluvat nykyisin Kiasman kokoelmiin._NEWLINE_Helsingin kaupungin taidemuseossa oli 2005 esill\xc3\xa4 laaja retrospektio vuosilta 1980-2005 Ourslerin tuotannosta._NEWLINE_Suomessa Oursleria edustaa Galleria Forsblom, jossa on ollut useasti esill\xc3\xa4 Ourslerin teoksia.'